rejauldu/bengali-wikipedia huggingface dataset:
thumb|right|দুই হাতে দশটি আঙুল, দশমিক পদ্ধতির সম্ভাব্য উৎস দশমিক পদ্ধতি যেকোন সংখ্যাকে প্রকাশের জন্য ১০ ও এর ঘাতসমূহকে ব্যবহার করে অবস্থানভিত্তিক সংখ্যাপ্রকাশক পদ্ধতি।The History of Arithmetic, Louis Charles Karpinski, 200pp, Rand McNally & Company, 1925.  ইতিহাস অনেক প্রাচীন সংস্কৃতিতে সংখ্যাসমূহ ১০ ঘাত অনুযায়ী গণনা করা হত, কারণ মানুষের হাতে দশটি আঙ্গুল রয়েছে।Dantzig, Tobias (1954), Number / The Language of Science (4th ed.), The Free Press (Macmillan Publishing Co.), p. 12,  খ্রিস্টপূর্ব ৩০০০ অব্দের মিশরীয় চিত্রলিপিতে দশমিক পদ্ধতি ব্যবহৃত হয়েছেGeorges Ifrah: From One to Zero. A Universal History of Numbers, Penguin Books, 1988, , pp. 200-213 (Egyptian Numerals) এবং অনুমানিক খ্রিস্টপূর্ব ১৬২৫-১৫০০ অব্দের মিনোয়ান সময়ের  ক্রিটান চিত্রলিপিতেওGeorges Ifrah: From One to Zero. A Universal History of Numbers, Penguin Books, 1988, , pp.213-218 (Cretan numerals) যে সংখ্যা পদ্ধতি পাওয়া গেছে তা মিশরীয় পদ্ধতির সাথে কিছুটা মিল রয়েছে।Graham Flegg: Numbers: their history and meaning, Courier Dover Publications, 2002, , p. 50 দশমিক পদ্ধতি পরবর্তী ব্রোঞ্জ যুগীয় গ্রিস সংস্কৃতিতেও দেখা যায়, বিশেষ করে লিনিয়ার এ (আনুমানিক খ্রিস্টপূর্ব ১৮শ শতাব্দী - খ্রিস্টপূর্ব ১৪৫০ অব্দ) এবং লিনিয়ার বি (অনুমানিক খ্রিস্টপূর্ব ১৩৭৫ - ১২০০ অব্দ) সময়ে। রোমান সংখ্যাসহ ধ্রুপদী গ্রিস সময়ের সংখ্যা পদ্ধতিতেও ১০ ঘাত ব্যবহৃত হত এবং আরও ৫ ঘাত যুক্ত হত। উল্লেখ্য যে পলিম্যাথ আর্কিমিডিস (আনুমানিক খ্রিস্টপূর্ব ১৩৭৫ - ১২০০ অব্দ) তার স্যান্ড রিকনার এ একটি সংখ্যা পদ্ধতি উদ্ভাবন করেন যার ঘাত ছিল ১০৮। হাইত্তিত চিত্রলিপিতে (খ্রিস্টপূর্ব ১৫শ শতাব্দী) মিশরীয় ও গ্রিকদের মতই দশমিক পদ্ধতি অনুসরণ করা হয়।  আরও দেখুন  অকট্যাল সংখ্যা পদ্ধতি  বাইনারি কোডেড ডেসিমাল (বিসিডি)  সংখ্যা পদ্ধতি  তথ্যসূত্র  বিষয়শ্রেণী:অবস্থানভিত্তিক সংখ্যাপ্রকাশক পদ্ধতি বিষয়শ্রেণী:সংখ্যাপদ্ধতি বিষয়শ্রেণী:প্রাথমিক পাটিগণিত
বাতাসা বাংলাদেশ, ভারত এবং পাকিস্তানের একটি জনপ্রিয় মিষ্টিজাতীয় খাবার। এটি ময়দা, চিনি, এবং ঘি দিয়ে তৈরি করা হয়। বাতাসা তৈরির জন্য, প্রথমে ময়দা, চিনি এবং ঘি মিশিয়ে একটি নরম মণ্ড তৈরি করা হয়। এরপর, এই মণ্ড থেকে ছোট ছোট বল তৈরি করে গরম তেলে ভেজে নেওয়া হয়। ভাজা হয়ে গেলে, বাতাসাগুলো ঠান্ডা করে পরিবেশন করা হয়। বাতাসা বিভিন্ন আকারে এবং আকৃতিতে তৈরি করা যেতে পারে। বাংলাদেশ ও ভারতের পশ্চিমবঙ্গে হিন্দুরা বাতাসা পূজার প্রসাদ হিসাবে ব্যবহার করেন। অনেক হিন্দু মন্দিরে "হরির লুট" নামে বাতাসা মানুষের মাঝে ছড়িয়ে দেওয়ার রীতি আছে। একটি ছোট বাতাসায় ক্যালরির পরিমাণ প্রায় ১০০ শতাংশ থাকে। যাদের ডায়াবেটিস আছে তাদের বাতাসা এড়িয়ে চলা উচিত। কদমা, বাতাসা, মুরলি কোথাও ‘সাজ খাবার’ আবার কোথাও ‘মিঠাই’ নামে পরিচিত। সারা বছরই এসবের চাহিদা থাকে। তবে ডিসেম্বর থেকে এপ্রিল-পাঁচ মাস গ্রামগঞ্জে বিভিন্ন মেলার সময় বাতাসার চাহিদা বাড়ে। বৈশাখ মাসে বাতাসার চাহিদা থাকে সবচেয়ে বেশি। বাতাসার ধরণ  চিনি বাতাসা: এটি সবচেয়ে সাধারণ ধরণের বাতাসা। এটি শুধুমাত্র চিনি দিয়ে তৈরি করা হয়।  এলাচ বাতাসা: এতে এলাচ গুঁড়ো মিশিয়ে তৈরি করা হয়।  পেস্তা বাতাসা: এতে পেস্তা গুঁড়ো মিশিয়ে তৈরি করা হয়।  কাঁঠাল বাতাসা: এতে কাঁঠালের টুকরা মিশিয়ে তৈরি করা হয়।  নারকেল বাতাসা: এতে নারকেলের গুঁড়ো মিশিয়ে তৈরি করা হয়।  উপকরণ  চিনি   দুধ   খাবার সোডা   প্রস্তুত প্রণালী  কড়াইতে চিনি অথবা গুড়, জল একসঙ্গে ফোটাতে হবে। ফুটে উঠলে দুধ দিয়ে ফেনার মতো ময়লা পরিষ্কার করে খাবার সোডা দেওয়া হয়। ঘন ঘন হলে গোল চামচের এক চামচ করে বাঁশের ডালায় ফেলে ঠান্ডা করে জমিয়ে নিয়ে বাতাসা তৈরী করা হয়।   ব্যবহার  thumb|কলা পাতার উপরে পিতলের থালায় প্রসাদ সাজিয়ে রাখা হয়েছে। একদম মাঝ খানে কদমা এবং তার উপরে সাজ। তার দিকে লাল, হলুদ ও সাদা রঙের মঠ সাজিয়ে রাখা হয়েছে। সাধারণত পৌষ সংক্রান্তিতে কদমা, বাতাসা, তিলের খাজা বেশি খাওয়া হয়। মেলা, রথ প্রভৃতিতে বাতাসা অবিচ্ছেদ্য অনুষঙ্গ। লক্ষ্মীপূজাতেও এর ব্যবহার আছে।   সমস্যা  বাঙালির অতিথি আপ্যায়নে বাতাসার ব্যবহারের রীতি বেশ পুরনো। বিভিন্ন লেখকের গল্পে লেখায় এর পরিচয় পাওয়া যায়। পশ্চিমবঙ্গে প্রায় ২৫০০ কদমা বাতাসা ও নকুলদানা তৈরির ছোট ‘কারখানা’ রয়েছে। বর্ধমানের নীলপুর, মালদার হরিশ্চন্দ্রপুর, গড়িয়া-বেলেঘাটা, উত্তরবঙ্গের বালুরঘাটে প্রচুর কারিগর বাতাসা-নকুলদানা তৈরির সঙ্গে যুক্ত। ভাল চাহিদা থাকা সত্বেও বাতাসা-নকুলদানা-কদমাকে তেমন ভাবে বাজারজাত করায় সমস্যা আছে। তবে এই প্রাচীন কুটির শিল্পের হাল ফেরাতে পশ্চিমবঙ্গ রাজ্য সরকার আসরে নেমেছে। পশ্চিমবঙ্গ  রাজ্য সরকার  ক্লাস্টার তৈরি-করে রপ্তানি করার বিভিন্ন পদক্ষেপ করার পরিকল্পনা নিয়েছে।   পরিকল্পনা  পশ্চিমবঙ্গ রাজ্যসরকারের খাদি গ্রামদ্যোগের উদ্যোগে ক্লাস্টার তৈরি করে কারিগরদের এক ছাদের তলায় এনে প্রথমে ছোটছোট ‘হাব’ তৈরি করার পরিকল্পনা নেওয়া হয়েছে। সেখানেই আধুনিক প্রযুক্তির ব্যবহারের প্রশিক্ষণ দেওয়া হবে কারিগরদের। উদ্যোক্তাদের অভিমত, ওড়িশা, উত্তরপ্রদেশে বাতাসা কদমা এবং দেশের দক্ষিণের রাজ্যগুলিতে নকুলদানার চাহিদা রয়েছে। হাবে তৈরি হওয়া কদমা নকুললদানা বাতাসা আধুনিক প্রযুক্তিতে প্যাকেটজাত করে রপ্তানি করার পরিকল্পনা নেওয়া হয়েছে। ফলত কারিগর ও ব্যবসায়ী, উভয় পক্ষই লাভবান হবেন বলে মনে করছেন খাদি গ্রামোদ্যোগের কর্তারা।  আরও দেখুন  নকুলদানা  তিলের খাজা  কদমা   তথ্যসূত্র   বিষয়শ্রেণী:বাংলাদেশের খাদ্য বিষয়শ্রেণী:বাংলার মিষ্টি বিষয়শ্রেণী:বাংলার খাদ্য বিষয়শ্রেণী:মিষ্টান্ন বিষয়শ্রেণী:মিষ্টি
টন্ডো (বহুবচনে "টন্ডি" অথবা "টন্ডোস") হচ্ছে রেনেসার সময়ের কলার এমন  পদবাচ্য যা দিয়ে গোলাকার শিল্পকলাকে বুঝায়। যা হতে পারে চিত্রাঙ্কন অথবা ভাস্কর্য। এই শব্দের উদ্ভব হয়েছে ইতালীয় রোটোন্ডো থেকে যার অর্থ "রাউন্ড" (গোলাকার)। তবে ইংরেজিতে এই পদবাচ্য ছোট গোলাকার চিত্রকর্মের জন্য প্রযোজ্য নয়। যেসব চিত্রকলার ব্যাস ন্যুনতম ৬০ সেমি (২ফিটের) বেশি সেসব চিত্রকলাকে টন্ডো বলা যেতে পারে। তবে চিত্রকর্ম যেহেতু দিমাত্রিক তলের উপর নির্মিত তার জন্য এই নিয়ম বলবৎ হলেও ভাস্কর্য যেহেতু ত্রিমাত্রিক, তাই ভাস্কর্যের আকার এই পরিমাপের থেকে ছোটও হলেও তাকে টণ্ডো শিল্পকর্ম বলা যেতে পারে। ইতিহাস সান্দ্রো বত্তিচেল্লি টণ্ডো ধারার অনেক চিত্রাঙ্কন করেছেন। এধরনের চিত্রকর্মে তিনি ম্যাডোনা এবং বিভিন্ন কাহিনীকে ফুটিয়ে তুলেছে।For example The Adoration of the Kings, a tondo from about 1470-5 at the National Gallery in London. মাইকেলেঞ্জেলো গোলাকার টন্ডো নিয়ে কাজ করেছেন। তিনি ভাস্কর্য এবং চিত্রাঙ্কন উভয় ক্ষেত্রেই টন্ডো ধারার কলা সৃষ্টিতে মুন্সিয়ানা দেখিয়েছেন। তার এরকম একটি কাজ ডনি টন্ডো উফিজিতে প্রদর্শনের জন্য রাখা আছে। একইভাবে রাফায়েল নামক আরেকজন শিল্পীও টন্ডো নিয়ে কাজ করেছেন।  তথ্যসূত্র  বিষয়শ্রেণী:চিত্রকর্ম
75px|alt=Educational institution IP addressTo edit, please create an account  and log in.[ Last edited]:Last edited by: (UTC)  Due to persistent vandalism, anonymous editing from your school, library, or educational institution's IP address  blocked (disabled). You will continue to have access to read the encyclopedia. If you are logged in but still unable to edit, please follow these instructions. To prevent abuse, account creation via this IP address might also be disabled.  If account creation is disabled and you are unable to create an account elsewhere, you can request one by following the instructions at Wikipedia:Request an account. Please check on this list that the username you choose has not already been taken. If editing is required for class projects, please have your instructor or network administrator contact us (with reference to this IP address) at the Unblock Ticket Request System with a contact email address that is listed on your school's website. Thank you for your cooperation.
ক্রিকেট নেচারাল বেভারেজ, হল গ্রিন টি ভিত্তিক তৈরি সোডা। প্রস্তুতকারকের মতে, প্রতিটি বোতলে দুই কাপ সবুজ চা থাকে এবং এটি উচ্চ-ফ্রুক্টোজ কর্ন সিরাপের পরিবর্তে সুক্রোজ দিয়ে মিষ্টি করা হয়। পানীয়টিতে কোনো ফসফরিক অ্যাসিড, সংরক্ষণকারী উপাদান, কৃত্রিম রং বা স্বাদ নেই। যদিও ব্যাপকভাবে পাওয়া যায় না, উত্পাদিত স্বাদের মধ্যে রয়েছে চিনিজাত এবং চিনির বিকল্প মিষ্টি জাত, ডালিম রাস্পবেরি, ম্যান্ডারিন কমলা এবং সাদা পীচ উভয়ের কোলা। ক্রিকেট ন্যাচারাল বেভারেজ তৈরি করেছেন পটোম্যাক, মেরিল্যান্ডের জন ও মেরি হিরন।   উপকরণ  ক্রিকেট কোলার উপাদানগুলির মধ্যে রয়েছে: কোলা বাদামের নির্যাস, ঘনীভূত সবুজ চা, ভ্যানিলা নির্যাস, সুক্রোজ দিয়ে মিষ্টি করা হয়। ডালিম রাস্পবেরি, ম্যান্ডারিন এবং সাদা পীচ প্রাকৃতিকভাবে স্বাদযুক্ত।   মোড়কজাতকরণ  ক্রিকেট শুধুমাত্র ১২ ওজেড রেট্রো কাচের বোতলে পাওয়া যায়। এটি একক বোতল, ৪-প্যাক বা ক্ষেত্রবিশেষে (২৪ বোতলে) পাওয়া যায়।   মেরিডিয়ান বিক্রি  ২০০৮ সালের শেষ দিকে, শিকাগো-ভিত্তিক স্বাস্থ্যকর পানীয় কোম্পানি মেরিডিয়ান বেভারেজ কোম্পানি অপ্রকাশিত দামে ক্রিকেট অধিগ্রহণ করে। সহ-প্রতিষ্ঠাতা মেরি হিরন অধিগ্রহণের অংশ হিসাবে মেরিডিয়ানের বিক্রয় এবং বিপণনের সিনিয়র ভাইস প্রেসিডেন্ট হন। Making It: A Potomac couple develop a natural alternative to Diet Coke and get just the boost they craved   মার্চ ২০১০ পর্যন্ত মেরিডিয়ান তাদের ওয়েবসাইটে ক্রিকেটকে তাদের পণ্য লাইনে তালিকাভুক্ত করে নি। মেরিডিয়ান পণ্যটি পুনরায় চালু করবে কিনা তা সংবাদমাধ্যমে অস্পষ্ট। বিক্রির পর থেকে, ক্রিকেটের দুটি প্রধান খুচরা চেইন হোল ফুডস মার্কেট এবং পটবেলি স্যান্ডউইচ শপে-এ ক্রিকেট খুঁজে পাওয়া ক্রমশ কঠিন হয়ে পড়েছে।   আরো দেখুন   কোলা   তথ্যসূত্র   বিষয়শ্রেণী:কোলা মার্কা বিষয়শ্রেণী:মার্কিন কোলা মার্কা
ফাকুন্দো দানিয়েল তোরেস পেরেস (, ; জন্ম: ১৩ এপ্রিল ২০০০; ফাকুন্দো তোরেস নামে সুপরিচিত) হলেন একজন উরুগুয়েয়ীয় পেশাদার ফুটবল খেলোয়াড়। তিনি বর্তমানে মার্কিন ক্লাব অরলান্ডো সিটি এবং উরুগুয়ে জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা দ্বিতীয় আক্রমণভাগের খেলোয়াড় হিসেবে খেলেন।  ২০১৪ সালে, তোরেস উরুগুয়ে অনূর্ধ্ব-১৫ দলের হয়ে উরুগুয়ের বয়সভিত্তিক পর্যায়ে অভিষেক করেছিলেন। প্রায় পাঁচ বছর যাবত উরুগুয়ের বয়সভিত্তিক দলের হয়ে খেলার পর, তিনি ২০২১ সালে উরুগুয়ের হয়ে আন্তর্জাতিক পর্যায়ে অভিষেক করেছেন; উরুগুয়ের জার্সি গায়ে তিনি এপর্যন্ত ১০ ম্যাচে অংশগ্রহণ করেছেন।  প্রারম্ভিক জীবন ফাকুন্দো দানিয়েল তোরেস পেরেস ২০০০ সালের ১৩ই এপ্রিল তারিখে উরুগুয়ের মোন্তেভিদেওতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল তোরেস কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ১০ই নভেম্বর তারিখে ঘোষিত উরুগুয়ের ২৬ সদস্যের চূড়ান্ত দলে স্থান পেয়েছেন।  পরিসংখ্যান আন্তর্জাতিক   দল  সাল  ম্যাচ  গোল উরুগুয়ে  ২০২১  ১০  ০ সর্বমোট  ১০  ০  তথ্যসূত্র  বহিঃসংযোগ           বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:উরুগুয়েয়ীয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:উরুগুয়ের আন্তর্জাতিক ফুটবলার বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:২০২১ কোপা আমেরিকার খেলোয়াড় বিষয়শ্রেণী:মেজর লিগ সকারের খেলোয়াড় বিষয়শ্রেণী:উরুগুয়েয়ীয় প্রবাসী ফুটবলার বিষয়শ্রেণী:মার্কিন যুক্তরাষ্ট্রে প্রবাসী ফুটবলার বিষয়শ্রেণী:উরুগুয়েয়ীয় প্রথম বিভাগের খেলোয়াড় বিষয়শ্রেণী:উরুগুয়ের আন্তর্জাতিক যুব ফুটবলার বিষয়শ্রেণী:উরুগুয়ের অনূর্ধ্ব-২০ আন্তর্জাতিক ফুটবলার বিষয়শ্রেণী:সোসিয়েদাদে এস্পোর্তিভা পালমেইরাসের খেলোয়াড় বিষয়শ্রেণী:অরলান্ডো সিটি সকার ক্লাবের খেলোয়াড় বিষয়শ্রেণী:পুরুষ ফুটবল ফরোয়ার্ড
তান্দো আল্লাহইয়ার জেলা  () পাকিস্তানের সিন্ধু প্রদেশে অবস্থিত একটি জেলা। পৃথক জেলা হওয়ার আগ পর্যন্ত এটি হায়দ্রাবাদ জেলার একটি অংশ ছিল।   জনসংখ্যার উপাত্ত ২০১০ সালের আদমশুমারীর হিসাব অনুযায়ী তান্দো আল্লাহইয়ার (শহুরে ও গ্রামীণ) জনসংখ্যার ছিল প্রায় ৫৭৫,০০০ জন এর মত। পরিসংখ্যান অনুযায়ী এখানকার জনসংখ্যার প্রায় ৮৫% আদিবাসী সিন্ধি ভাষাভাষাী এবং ১৫% জনসংখ্যা হচ্ছে উর্দু ভাষী। এছাড়াও ১৯৯৮ সালের আদমশুমারী অনুযায়ী তান্দো আল্লাহইয়ার তহসিলের মানুষের প্র্রধান ভাষা হিসেবে সিন্ধি (৮০%), উর্দু (১১%), পাঞ্জাবী (৪.৩%) এবং বেলুচি (২%) ব্যবহার করে থাকে। এছাড়াও অন্যান্য ভাষাগুলির মধ্যে রয়েছে, মেয়াতি, মারওয়ারি এবং সরাইকি ভাষা অন্তর্ভুক্ত রয়েছে।  প্রশাসন জেলাটি ৩টি তহসিল বিভক্ত, যার মধ্যে মোট ২০টি ইউনিয়ন পরিষদ রয়েছে:   তহসিল ইউনিয়ন পরিষদ চ্যাম্বার বেগার জারওয়ারচেম্বার-১চেম্বার-২ড্যাড খান জারওয়ারসঞ্জর চ্যাং ঝান্দু মারি দসরি উমার সান্দঝান্ডো মারিমিরাবাদমিসানপিয়ারো লুন্দতান্দো সুমারো তান্দো আল্লাহইয়ার (শহর) বুকেরা শরীফ ধিঙ্গানো বজদারপাক সিংহরশেখ মুসাতান্দো আল্লাহইয়ার ১তান্দো আল্লাহইয়ার ২তান্দো আল্লাহইয়ার ৩তান্দো আল্লাহইয়ার  নেসারপুর  তথ্যসূত্র   গ্রন্থপঞ্জি  বিষয়শ্রেণী:সিন্ধু প্রদেশের জেলা বিষয়শ্রেণী:তান্দো আল্লাহইয়ার জেলা
হাপু গান পশ্চিমবঙ্গের বীরভূম-বাঁকুড়া-মুর্শিদাবাদ জেলার একটি প্রাচীন গান। এই গানের প্রসার ব্যাপক না হলেও এর গুরুত্ব অস্বীকার করা যায় না। সাধারণভাবে একে দুঃখ-বেদনার ও হাহাকারের গান বলা হলেও গভীরভাবে শুনলে বোঝা যায় হাপু গানে যে মূল সুরটি ধ্বনিত হয় তা হল প্রতিবাদী সুর।   নামকরণ  বিভিন্ন অঞ্চলে এই গান বিভিন্ন নাম পরিচিত। অঞ্চলভেদে এটি ‘হাপু’, ‘হাবু’ অথবা  ‘হাফু’ নাম পরিচিত। তবে সর্বজনীনভাবে 'হাপু' নামটিই যথার্থ। ‘হাপু’ শব্দটি বিশ্লেষণ করলে পাওয়া যায় ‘হা’ এবং ‘পু’। 'হা' এবং 'পু' এই দুটি মাত্রা এই গানে বিশেষ ভাবে ব্যবহৃত হওয়ায় এই গানের নাম হাপু বলে মনে করা হয়। ‘হা’ শব্দের অর্থ হা-অন্ন, বা হাহাকার এবং ‘পু’ শব্দের অর্থ পূরণ। অর্থাৎ প্রাকৃতিক সম্পদচূত্য মানুষ গান গেয়ে তাঁরা নিজেদের হাহাকার বা কষ্ট  পূরণ করত, অর্থাৎ হৃতসর্বস্বের হাহাকারই এই হাপু গান।  বৈশিষ্ট্য হাপু গানের বৈশিষ্ট্য সম্পর্কে ড: আশুতোষ মহাশয় বলেছেন-  সাধারণত দুইজন লোক একসঙ্গে এই গান গাহিয়া থাকে। একজনের হাতে মদিরা বা গোপীযন্ত্র থাকে, আর একজনের হাতে ছোট একখানি লাঠি। লাঠিধারী লোকটি গান গায় এবং তাহার সঙ্গী লোকটি ধুয়া ধরে। গাহিবার পদ্ধতিটি একটু অদ্ভুত। এক পদ করিয়া গান গায়, আর মুখে একপ্রকার শব্দ করিয়া নিজের পিঠেই লাঠি দিয়ে তাল ভাজে। অবিশ্রাম লাঠি চালনার ফলে এনেকের পিঠের কালশিরা দাগ পরিয়া যায়। কতকটা নমস্কারের ভঙ্গিতে লাঠিটাই হাত দিয়া ধরিয়া থাকে।   সমাজজীবন  হাপু গানের মধ্যে দিয়ে তৎকালীন সমাজজীবনের ছবি ভেসে ওঠে। একই সঙ্গে গ্রামবাংলার অর্থনৈতিক-রাজনৈতিক পরিকাঠামোর একটি প্রেক্ষাপট পাওয়া যায়। যেমন-  ১.   ২.    ছড়ার ঢঙে হাপুগান বাংলা ছড়াসাহিত্যের জগতে হাপু গানের বিশেষ ভূমিকা আছে। মুহম্মদ আয়ুব হোসেনের লিপিবদ্ধ গানগুলি থেকে ছড়ার ঢঙে হাপু গানের উজ্জ্বল দৃষ্টান্ত খুঁজে পাওয়া যায়। হাপু গানের গঠনকে পুরোপুরি ছড়ার গঠন বলা যায়। যেমন-  আবার  দেখা যায়,    তথ্যচিত্র ● ইউটিউব: হাপুখেলা   আরও দেখুন   ঝুমুর গান  জাগের গান  টপ্পা গান  আখড়াই গান  হোলবোল  জাওয়া গান  তথ্যসূত্র  বহিঃসংযোগ  বিষয়শ্রেণী:পশ্চিমবঙ্গের লোকসংগীত বিষয়শ্রেণী:পশ্চিমবঙ্গের সংস্কৃতি বিষয়শ্রেণী:পশ্চিমবঙ্গের লোকসংস্কৃতি
আইসোঅক্টেন বা 2,2,4-ট্রাইমিথাইলপেন্টেন একটি জৈব যৌগ। এর রাসায়নিক সংকেত (CH3)3CCH2CH(CH3)2. এটি অক্টেন(C8H18)-এর  অনেকগুলি সমাণুর মধ্যে একটি। এই নির্দিষ্ট সমাণুটির অক্টেন মাত্রার সূচকে (octane rating scale) মান হল একশ। অন্যদিকে শূন্য মানটি হলো নরমাল হেপ্টেন (n-heptane)-এর। এটি পেট্রোলের মধ্যে মেশানো একটি গুরুত্বপূর্ণ উপাদান যা  তুলনামূলকভাবে বেশি পরিমাণে ব্যবহার করা হয় গাড়ীর ইঞ্জিনের অবাঞ্ছিত শব্দ(Knocking  sound) প্রতিরোধ করার জন্য।  সত্যি কথা বলতে কি, যদি ‘আইসো’ নামের নিয়ম অনুসরণ করা হতো তাহলে আইসোঅক্টেন নামটি  2-মিথাইলহেপ্টেন এই সমাণুটির প্রাপ্য ছিল। কিন্তু 2,2,4-ট্রাইমিথাইলপেন্টেন এখন পর্যন্ত অক্টেনের সবচেয়ে গুরুত্বপূর্ণ সমাণু হওয়ায় ঐতিহাসিকভাবে এই জৈব যৌগটির নামের আগে  আইসো শব্দটি দেওয়া হয়েছে।   উৎপাদন  পেট্রোরসায়নিক শিল্পে আইসোবিউটিনের সঙ্গে আইসোবিউটেনের অ্যালকাইলেশন বিক্রিয়া করে  প্রচুর পরিমাণে আইসোঅক্টেন উৎপন্ন করা হয়। অ্যাসিড অনুঘটক-এর উপস্থিতিতে এই বিক্রিয়াটি করানো হয়I আইসোবটিলিন থেকেও আইসো-অক্টেন তৈরি করা হয়। এক্ষেত্রে প্রথমে  আয়ন এক্সচেঞ্জ রেজিন বা আয়ন এক্সচেঞ্জ পলিমার অ্যাম্বারলিস্ট (Amberlyst) অনুঘটক ব্যবহার করে ডাইমাইরিজেশন( দুটি একক অণু জোড়া দেওয়া) পদ্ধতিতে আইসোঅক্টিনস্ এর মিশ্রণ তৈরি করা হয়। পরে এই মিশ্রণে হাইড্রোজেনেশন প্রক্রিয়ার সাহায্যে হাইড্রোজেন যোগ করে 2,2,4-ট্রাইমিথাইলপেন্টেন উৎপাদন করা হয়।Dimerization of isobutylene, Amberlyst.com.   বাম|থাম্ব|400x400পিক্সেল|আইসোবিউটিন এবং আইসোবিউটেন থেকে  2,2,4-ট্রাইমিথাইলপেন্টেন   ইতিহাস  ইঞ্জিন নকিং(knocking) অর্থাৎ ইঞ্জিনের শব্দ একটি অবাঞ্ছিত প্রক্রিয়া যা অভ্যন্তরীণ জ্বলন ইঞ্জিন (internal combustion engines)-গুলিতে উচ্চ সংকোচন অনুপাতের সময় ঘটতে পারে। ১৯২৬ সালে গ্রাহাম এডগার  বিভিন্ন পরিমাণে নরমাল হেপাটেন এবংসাধারণকে পেট্রোলের সাথে যুক্ত করে আবিষ্কার করেছিলেন যে, যখন 2,2,4-ট্রাইমিথাইলপেন্টেন  যুক্ত করা হয় তখন  ইঞ্জিন নকিং বন্ধ হয়ে যায়। অক্টেন মাত্রা সূচকের ভাবনা  এখান থেকে শুরু।Fuels and lubricants handbook, Volume 1, George E. Totten, Steven R. Westbrook, Rajesh J. Shah, page 62   সুরক্ষা  সমস্ত সাধারণ হাইড্রোকার্বনের মতো 2,2,4-ট্রাইমিথাইলপেন্টেন জ্বলনশীল।2,2,4-Trimethylpentane, Integrated Risk Information System, United States Environmental Protection Agency তাই এই পদার্থটি ব্যবহারের সময় সতর্কতা নেওয়া দরকার।   তথ্যসূত্র   বিষয়শ্রেণী:জৈব যৌগ বিষয়শ্রেণী:হাইড্রোকার্বন বিষয়শ্রেণী:অ্যালকেন
টিকা বাহাদুর বোগাতি (জন্ম ২৬ সেপ্টেম্বর ১৯৬২) একজন নেপালি প্রাক্তন দূরপাল্লার দৌড়বিদ। তিনি ১৯৮৮ গ্রীষ্মকালীন অলিম্পিক এবং ১৯৯৬ গ্রীষ্মকালীন অলিম্পিকে পুরুষদের ম্যারাথনে প্রতিদ্বন্দ্বিতা করেছিলেন।  ১৯৯৬ সালের অলিম্পিকেও তিনি নেপালের পতাকাবাহী ছিলেন।    তথ্যসূত্র    বহিঃসংযোগ     বিষয়শ্রেণী:১৯৬২-এ জন্ম বিষয়শ্রেণী:জীবিত ব্যক্তি বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:নেপালের অলিম্পিক মল্লক্রীড়াবিদ বিষয়শ্রেণী:নেপালি পুরুষ ম্যারাথন দৌড়বিদ বিষয়শ্রেণী:নেপালি পুরুষ দূরপাল্লার দৌড়বিদ বিষয়শ্রেণী:১৯৯৬ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:১৯৮৮ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
জ্যোতি অ্যান বুরেট (জন্ম ১৮ই সেপ্টেম্বর ১৯৮৯) হলেন একজন ভারতীয় ফুটবল খেলোয়াড়। তিনি দিল্লি রাজ্য দলের হয়ে নিজের ক্রীড়া জীবন শুরু করেছিলেন। তিনি ভারতীয় মহিলা লীগে কিকস্টার্ট এফসি-এর হয়ে খেলেন। প্রাথমিক জীবন জ্যোতি দেরাদুনে জন্মগ্রহণ করেছিলেন। তিনি দেরাদুনের ওয়েলহাম গার্লস স্কুল এবং দিল্লির সেন্ট স্টিফেন কলেজে অধ্যয়ন করেন। এরপরে তিনি যুক্তরাষ্ট্রের ইউনিভার্সিটি অফ এক্সেটার থেকে ক্রীড়া ও স্বাস্থ্য বিজ্ঞানে স্নাতকোত্তর ডিগ্রি অর্জন করেন।   খেলোয়াড় জীবন  তিনি দিল্লির একটি ক্লাব জাগুয়ার ইভসের হয়ে খেলার মাধ্যমে নিজের ফুটবল জীবন শুরু করেন। একই সময়ে, তিনি ফরোয়ার্ড হিসাবে ২০১৪ সালে এএফসি মহিলা এশীয় কাপের কোয়ালিফায়ার পর্বের জন্য ২৩-সদস্যের দলের একজন হিসেবে নির্বাচিত হন। যুক্তরাষ্ট্রের ইউনিভার্সিটি অফ এক্সেটারে স্নাতকোত্তর করার সময়ও তিনি তাঁর বিশ্ববিদ্যালয় দলের হয়ে খেলেছিলেন।  বর্তমানে তিনি ভারতের মহিলা সিনিয়র জাতীয় দলের স্ট্রাইকার। তিনি ২০১২ সালের জুন থেকে জুলাই মাসে তাঁদের প্রাক-মরশুম শিবিরের সময় টটেনহ্যাম হটস্পারের সাথে প্রশিক্ষণও নিয়েছিলেন। ভারতে মহিলা ক্রীড়াবিদদের প্রচারের জন্য ২০১৬ সালে প্রকাশিত নাইকির ভাইরাল ডা-ডা-ডিং ভিডিওতে তাঁকে দেখানো হয়েছিল।  জ্যোতি এবং আরও কয়েকজন মহিলা খেলোয়াড় ২০১৭ সালে দিল্লি মহিলা ফুটবল খেলোয়াড় কল্যাণ সমিতির সূচনা ও নিবন্ধন করেন। এই উদ্যোগটিকে ভারতীয় জনতা পার্টির জাতীয় মুখপাত্র মীনাক্ষী লেখি সমর্থন করছেন এবং তিনি দলটিকে সরোজিনী নগরে একটি মাঠ ব্যবহার করতে দেওয়ার প্রতিশ্রুতি দিয়েছেন।  তিনি ২০১৯ সালের জন্য ভারতীয় মহিলা লীগের দল হান্স ফুটবল ক্লাবে যোগদান করেছিলেন। ২০১৯ সালের ৭ই মে তিনি এফসি আলখপুরার বিপক্ষে প্রথম গোল করেন।   সম্মান  ভারত   সাফ মহিলা চ্যাম্পিয়নশিপ : ২০১৪   আরও দেখুন    বিদেশী লিগে ভারতীয় ফুটবল খেলোয়াড়দের তালিকা   তথ্যসূত্র    বহিঃসংযোগ    দিল্লি মহিলা ফুটবল খেলোয়াড় কল্যাণ সমিতি   বিষয়শ্রেণী:ভারতীয় মহিলা লিগের খেলোয়াড় বিষয়শ্রেণী:ইঙ্গ-ভারতীয় ব্যক্তিত্ব বিষয়শ্রেণী:নারী ফুটবল ফরোয়ার্ড বিষয়শ্রেণী:জীবিত ব্যক্তি বিষয়শ্রেণী:ভারতীয় নারী ফুটবলার বিষয়শ্রেণী:ভারতের আন্তর্জাতিক নারী ফুটবলার বিষয়শ্রেণী:এক্সটার বিশ্ববিদ্যালয়ের প্রাক্তন শিক্ষার্থী বিষয়শ্রেণী:২১শ শতাব্দীর ভারতীয় ব্যক্তি বিষয়শ্রেণী:২১শ শতাব্দীর ভারতীয় নারী বিষয়শ্রেণী:১৯৮৯-এ জন্ম বিষয়শ্রেণী:ওয়েলহাম গার্লস স্কুলের প্রাক্তন শিক্ষার্থী বিষয়শ্রেণী:উত্তরাখণ্ডের নারী ক্রীড়াবিদ বিষয়শ্রেণী:দিল্লির ফুটবলার
থাম্ব|328x328পিক্সেল|২০১৭ সালের ডিসেম্বারে, নোবেল পুরস্কারের সাংবাদিক সম্মেলন-এ ব্যারি ব্যারিশ ব্যারি ক্লার্ক ব্যারিশ (জন্ম ২৭শে জানুয়ারি, ১৯৩৬) একজন আমেরিকান পরীক্ষামূলক পদার্থবিজ্ঞানী এবং নোবেল বিজয়ী। তিনি ক্যালিফোর্নিয়া ইনস্টিটিউট অব টেকনোলজি-তে পদার্থবিদ্যার একজন লিন্ডে অধ্যাপক।মহাকর্ষীয় তরঙ্গ গবেষণায়,  তিনি একজন নেতৃস্থানীয় বিশেষজ্ঞ।   ২০১৭ সালে ব্যারিশকে পদার্থবিজ্ঞানে নোবেল পুরস্কারে ভূষিত করা হয়, রাইনার উইস এবং কিপ থর্নের সাথে, মহাকর্ষীয় তরঙ্গের পর্যবেক্ষণ এবং লিগো ডিটেক্টর এর সম্পর্কে নিষ্পত্তিমূলক অবদানের জন্যে।  ২০১৮ সালে তিনি ক্যালিফোর্নিয়া বিশ্ববিদ্যালয়, রিভারসাইডে যোগ দেন এবং তিনি বিশ্ববিদ্যালয় এর দ্বিতীয় নোবেল পুরস্কার বিজয়ী অধ্যাপক।   জন্ম ও শিক্ষা  ব্যারিশ জন্মগ্রহণ করেন ওমাহা, নেব্রাস্কাতে লি এবং হ্যারল্ড ব্যারিশের ঘরে।https://www.familysearch.org/ark:/61903/1:1:K999-5XC তার বাবামার' পরিবার ছিল তদানীন্তন পোল্যান্ড, (অধুনা বেলারুশ)-এর একটি অংশ থেকে আগত ইহুদি অভিবাসী।Hillside Memorial Park Jewish Cemetery in Los Angeles দ্বিতীয় বিশ্বযুদ্ধের অনতিপরে পরিবারটি লস এঞ্জেলেস চলে আসে।তিনি  জন মার্শাল উচ্চ বিদ্যালয় এবং অন্যান্য স্কুলে পড়াশোনা করেন।   গবেষণা    পুরস্কার ও সম্মাননা  ২০১৭ সালে, তিনি পদার্থবিজ্ঞানে নোবেল পুরস্কার (যৌথভাবে রাইনার উইস এবং কিপ থর্নের সাথে) জিতেছেন "LIGO আবিষ্কারক এবং মহাকর্ষীয় তরঙ্গের পর্যবেক্ষণের সম্পর্কে নিষ্পত্তিমূলক গবেষণার " কারণে।   পরিবার  ব্যারি ব্যারিশ বিয়ে করেন সামোয়ান ব্যারিশকে। তাদের দুটি সন্তান আছে, স্টেফানি এবং কেনেথ, যারা ক্যালিফোর্নিয়া বিশ্ববিদ্যালয়, রিভারসাইড এ পদার্থবিদ্যা ও জ্যোতির্বিদ্যার অধ্যাপক। তার তিনজন পৌত্র-পৌত্রী রয়েছে, মিলো, থেয়া এবং আরিয়েল।   তথ্যসূত্র    বহিঃসংযোগ   বিষয়শ্রেণী:১৯৩৬-এ জন্ম বিষয়শ্রেণী:মার্কিন নোবেল বিজয়ী বিষয়শ্রেণী:পোলীয় ইহুদি বংশোদ্ভূত মার্কিন ব্যক্তি বিষয়শ্রেণী:মার্কিন পদার্থবিজ্ঞানী বিষয়শ্রেণী:ক্যালিফোর্নিয়া ইনস্টিটিউট অব টেকনোলজির শিক্ষক বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য বিষয়শ্রেণী:ইহুদি মার্কিন বিজ্ঞানী বিষয়শ্রেণী:জীবিত ব্যক্তি বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:নোবেল বিজয়ী পদার্থবিজ্ঞানী বিষয়শ্রেণী:কণা পদার্থবিজ্ঞানী বিষয়শ্রেণী:২০শ শতাব্দীর মার্কিন পদার্থবিজ্ঞানী বিষয়শ্রেণী:রুশ বিজ্ঞান অ্যাকাডেমির বিদেশী সদস্য বিষয়শ্রেণী:রয়েল সোসাইটির বিদেশি সদস্য বিষয়শ্রেণী:ক্যালিফোর্নিয়ার বিজ্ঞানী
তাজ মহিউদ্দিন (জন্ম ১৯৪৫, এছাড়াও তাজ মহি-উদ্দীন) জম্মু ও কাশ্মীরের একজন রাজনীতিবিদ এবং ডেমোক্রেটিক আজাদ পার্টির সদস্য। ৩ অক্টোবর ২০২২-এ তিনি ডেমোক্রেটিক আজাদ পার্টির কোষাধ্যক্ষ হিসাবে নিযুক্ত হন। মহিউদ্দিন ভারতীয় জাতীয় কংগ্রেসের প্রার্থী হিসাবে ২০০২-২০০৮ এবং ২০০৮-২০১৪ সালে উরি বিধানসভা কেন্দ্র থেকে জম্মু ও কাশ্মীর বিধানসভার সদস্য ছিলেন।   রাজনৈতিক কর্মজীবন  তাজ মহিউদ্দিন ১৯৮৬ সালে ভারতীয় জাতীয় কংগ্রেসে যোগ দেন। জম্মু অঞ্চলের বাসিন্দা হওয়া সত্ত্বেও দীনের রাজনৈতিক জীবন শুরু হয় উরি থেকে।  মহিউদ্দিনের ২০০২ সালে নির্বাচনী এলাকা থেকে বিজয়ী হওয়ার আগে মোহাম্মদ শফি, একজন প্রাক্তন ন্যাশনাল কনফারেন্স নেতা, তিন দশকেরও বেশি সময় ধরে উরি বিধানসভা কেন্দ্রের বিধানসভা আসনটি দখল করেছিলেন। ২০০৮ সালের বিধানসভা নির্বাচনে তিনি আরও একবার জিতেছিলেন। ২০১৪ সালে শফি আসনটি পুনরুদ্ধার করেন, যদিও মহিউদ্দিন ইতোমধ্যে কংগ্রেসে নিজেকে একটি গুরুত্বপূর্ণ ব্যক্তি হিসাবে প্রতিষ্ঠিত করেছিলেন।Masood, Bashaarat (29 August 2022). "Newsmaker | Taj Mohiuddin, the leader whose entry could open Kashmir doors for Ghulam Nabi Azad". Indian Express. Retrieved 4 October 2022.  ৩০ আগস্ট ২০২২-এ তিনি গুলাম নবী আজাদের সমর্থনে কংগ্রেস থেকে পদত্যাগ করেন।  ৩ অক্টোবর ২০২২-এ তাকে ডেমোক্রেটিক আজাদ পার্টির কোষাধ্যক্ষ হিসেবে নিযুক্ত করা হয়।   তথ্যসূত্র   বিষয়শ্রেণী:জম্মু ও কাশ্মীর ন্যাশনাল কনফারেন্সের রাজনীতিবিদ বিষয়শ্রেণী:জম্মু ও কাশ্মীর বিধানসভার সদস্য ২০০২-২০০৮ বিষয়শ্রেণী:১৯৪৫-এ জন্ম বিষয়শ্রেণী:জম্মু ও কাশ্মীরের ভারতীয় জাতীয় কংগ্রেসের রাজনীতিবিদ বিষয়শ্রেণী:জম্মু ও কাশ্মীর বিধানসভার সদস্য ২০০৮-২০১৪ বিষয়শ্রেণী:জম্মু ও কাশ্মীর বিধানসভার স্পিকার বিষয়শ্রেণী:জীবিত ব্যক্তি বিষয়শ্রেণী:উরি, জম্মু ও কাশ্মীরের ব্যক্তি বিষয়শ্রেণী:জম্মু ও কাশ্মীরের রাজ্য মন্ত্রিপরিষদের মন্ত্রী বিষয়শ্রেণী:জম্মু ও কাশ্মীরের স্বতন্ত্র রাজনীতিবিদ
এসজিআর ০৫২৫-৬৬ (পিএসআর বি০৫২৫-৬৬ হিসেবেও পরিচিত) হলো, বৃহৎ ম্যাগেলানিক মেঘের অতিনবতারা ধ্বংসাবশেষ ০৫২৫-৬৬.১ বা এন৪৯-এ অবস্থিত একটি সফট গামা রিপিটার। এটিই প্রথম আবিষ্কৃত কোনো এসজিআর এবং ২০১৫ সাল অনুযায়ী, এটিই এখন পর্যন্ত আমাদের ছায়াপথের বাহিরে আবিষ্কৃত একমাত্র এসজিআর।  ১৯৭৯ সালের মার্চে প্রথম শনাক্ত হয়।On the persistent X-ray emission from the soft gamma-ray repeaters বিভিন্ন কৃত্তিম উপগ্রহের গামা রশ্মি শনাক্তকারী যন্ত্রে এর সঙ্কেতের আগমন সময়ের পার্থক্যের পরিমাপের ভিত্তিতে এর অবস্থান চিহ্নিত হয়। থাম্ব|242x242পিক্সেল|বৃহৎ ম্যাগেলানিক মেঘ এন৪৯ এর সাথে পরিমেল সুধুমাত্র পরোক্ষ হতে পারেঃ এটি পরিষ্কারভাবে প্রতীয়মান হয় যে, এসজিআরগুলি নতুন তারা গুচ্ছে গঠিত হয়। এটি নিশ্চিত নয় যে, বিস্ফোরণ, যা এসজিআর ০৫২৫-৬৬ এর জন্ম দেয়, সেটিই এন৪৯ ধ্বংসাবশেষ উৎপন্ন করে।   আরো দখুন   পিএসআর বি১৫০৯-৫৮  জিডব্লিউ১৭০৮১৭  পিএসআর জে১৭৪৮-২৪৪৬এডি   তথ্যসূত্র    বহিঃসংযোগ       বিষয়শ্রেণী:বৃহৎ ম্যাগেলানিক মেঘের তারা সমূহ বিষয়শ্রেণী:এক্সট্রাগ্যালাক্টিক তারা বিষয়শ্রেণী:বৃহৎ ম্যাগেলানিক মেঘ বিষয়শ্রেণী:ডোরাডো (তারা মন্ডল) বিষয়শ্রেণী:এসজিআর বিষয়শ্রেণী:ম্যাগনেটার বিষয়শ্রেণী:ছায়াপথ বহির্ভূত তারা